Πρόταση ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ για την τροποποίηση του κανονισμού (ΕΟΚ) αριθ. 918/83 όσον αφορά προσωρινή παρέκκλιση για τις ατελείς εισαγωγές μπύρας στη Φινλανδία

(υποβληθείσες από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

ΓΕΝΙΚΟ ΠΛΑΙΣΙΟ

Δυνάμει του άρθρου 26 της οδηγίας 92/12/ΕΟΚ και των διατάξεων της συνθήκης προσχώρησης σχετικά με το εν λόγω άρθρο, επιτρέπεται στη Φινλανδία να περιορίζει τις ποσότητες οινοπνευματωδών ποτών και βιομηχανοποιημένων καπνών που εισάγονται στο έδαφός της από άλλα κράτη μέλη χωρίς την καταβολή ειδικών φόρων κατανάλωσης. 1/4σον αφορά τις εισαγωγές μπύρας, το όριο που καθορίζεται στη συνθήκη προσχώρησης είναι 15 λίτρα. Η παρέκκλιση χορηγήθηκε αρχικά έως τις 31 Δεκεμβρίου 1996.

Μετά από τροποποίηση του άρθρου 26 της οδηγίας 92/12/ΕΟΚ, επετράπη στη Φινλανδία να συνεχίσει τους περιορισμούς της στην ποσότητα αγαθών που μπορούν να εισαχθούν στο έδαφός της χωρίς την καταβολή επιπλέον ειδικού φόρου κατανάλωσης. Επίσης, ζητήθηκε από τη Φινλανδία να καταργήσει σταδιακά αυτούς τους περιορισμούς έως τις 31 Δεκεμβρίου 2003 το αργότερο. Εξάλλου, επιτρέπεται στη Φινλανδία να περιορίζει την ατελή εισαγωγή στους μόνιμους κατοίκους της που απουσίασαν από το έδαφός της για χρονική περίοδο άνω των 24 ωρών.

Η ΑΙΤΗΣΗ ΤΗΣ ΦΙΝΛΑΝΔΙΑΣ

Λόγω των άμεσων συνόρων της Φινλανδίας με τη Ρωσία και τα κράτη της Βαλτικής και λόγω φορολογικών και οικονομικών προβλημάτων, η Φινλανδία ζήτησε την άδεια να περιορίσει σε τουλάχιστον 6 λίτρα τις ατελείς εισαγωγές μπύρας μη εμπορικού χαρακτήρα από τρίτες χώρες στις προσωπικές αποσκευές των ταξιδιωτών από 1ης Απριλίου 2000 έως την 1η Ιανουαρίου 2006. Το αίτημα αυτό βασίζεται στις αυξημένες εισαγωγές οινοπνευματωδών ποτών, και ιδίως μπύρας, από τη Ρωσία και την Εσθονία. Οι εισαγωγές αυτές έχουν αρνητικές επιπτώσεις στις δραστηριότητες των Φινλανδών εμπόρων λιανικής πώλησης και στην απασχόληση στις παραμεθόριες περιοχές. Επίσης, οι αυξημένες εισαγωγές μπύρας προκαλούν σημαντικό διαφυγόν κέρδος. Με την αύξηση δε της κατανάλωσης οινοπνευματωδών ποτών αυξήθηκαν και τα προβλήματα υγείας.

ΑΝΑΛΥΣΗ

Σύμφωνα με το άρθρο 47 του κανονισμού (ΕΟΚ) του Συμβουλίου αριθ. 918/83, η ατελής εισαγωγή μπύρας μη εμπορικού χαρακτήρα από τρίτες χώρες στις προσωπικές αποσκευές των ταξιδιωτών περιορίζεται σε 175 ευρώ ανά ταξιδιώτη. Αυτό σημαίνει ότι οι ταξιδιώτες δικαιούνται να εισάγουν στη Φινλανδία μέχρι 200 λίτρα μπύρας από τρίτες χώρες. Δεδομένου ότι υπάρχει σημαντική διαφορά στις τιμές μεταξύ Φινλανδίας και των γειτονικών της τρίτων χωρών οι αρνητικές επιπτώσεις των διασυνοριακών αγορών στην οικονομική κατάσταση των εμπόρων λιανικής της Φινλανδίας ενισχύονται από την ύπαρξη των καταστημάτων αφορολόγητων ειδών που ευρίσκονται στις διασυνοριακές περιοχές της Ρωσίας και στα πορθμεία που συνδέουν τη Φινλανδία με την Εσθονία. Εκτός από τις αρνητικές συνέπειες για τα καταστήματα λιανικής πώλησης και για τα φορολογικά έσοδα, οι αυξημένες εισαγωγές μπύρας προκαλούν κοινωνικά προβλήματα και προβλήματα υγείας.

Θεωρείται απαραίτητο να επιτραπεί στη Φινλανδία να εφαρμόσει προσωρινή παρέκκλιση από το άρθρο 47 του κανονισμού (ΕΟΚ) του Συμβουλίου αριθ. 918/83. Συνεπώς, πρέπει να επιτρέπεται στη Φινλανδία να εφαρμόζει χαμηλότερο κατώτατο όριο για τις ατελείς εισαγωγές μπύρας από τρίτες χώρες. Ο περιορισμός αυτός καθορίζεται σε ποσότητα 6 λίτρων και, σύμφωνα με την αίτηση της Φινλανδίας, θεσπίζεται από την 1η Απριλίου 2000. Το μέτρο αυτό θα λύσει τα τρέχοντα φορολογικά και οικονομικά προβλήματα και θα διευκολύνει τη σταδιακή εφαρμογή των κοινοτικών ατελειών. Η παρέκκλιση περιορίζεται σε ορισμένη χρονική διάρκεια, λαμβανομένης υπόψη της ανάγκης για ενιαίους κοινοτικούς κανόνες που θα προλαμβάνουν τις στρεβλώσεις του ανταγωνισμού που απορρέουν από την εφαρμογή διαφορετικών ορίων κατά τη διέλευση των εξωτερικών συνόρων της Κοινότητας. Για να μπορέσει η Φινλανδία να προσαρμοστεί στις αυξημένες δυνατότητες ατελούς εισαγωγής μπύρας, η προθεσμία για τη λήξη αυτής της παρέκκλισης πρέπει να παραταθεί έως τις 31 Δεκεμβρίου 2005, δηλαδή για δύο έτη μετά τη λήξη της προθεσμίας σχετικά με τον περιορισμό των ενδοκοινοτικών ατελειών την 1η Ιανουαρίου 2004.

Συγχρόνως υποβάλλεται πρόταση οδηγίας για την απαλλαγή από τους φόρους κύκλου εργασιών και τους ειδικούς φόρους κατανάλωσης επί των εισαγωγών από χώρες εκτός των κρατών μελών.

2000/0039 (CNS)

Πρόταση

ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ

για την τροποποίηση του κανονισμού (ΕΟΚ) αριθ. 918/83 όσον αφορά προσωρινή παρέκκλιση για τις ατελείς εισαγωγές μπύρας στη Φινλανδία

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη :

τη συνθήκη περί ιδρύσεως της Ευρωπαϊκής Κοινότητας, και ιδίως το άρθρο 26,

την πρόταση της Επιτροπής [6],

[6] ΕE C

τη γνώμη του Ευρωπαϊκού Κοινοβουλίου [7],

[7] ΕΕ C

τη γνώμη της Οικονομικής και Κοινωνικής Επιτροπής [8],

[8] ΕΕ C

Εκτιμώντας τα εξής :

(1) Το άρθρο 26 της οδηγίας 92/12/ΕΟΚ του Συμβουλίου της 25ης Φεβρουαρίου 1992 σχετικά με το γενικό καθεστώς, την κατοχή, την κυκλοφορία και τους ελέγχους των προϊόντων που υπόκεινται σε ειδικούς φόρους κατανάλωσης [9], παρέχει στη Φινλανδία το δικαίωμα να διατηρήσει ποσοτικό περιορισμό 15 λίτρων για την αγορά μπύρας από άλλα κράτη μέλη, όπως ορίζεται στη πράξη προσχώρησης, που απαλλάσσονται από τους φινλανδικούς φόρους.

[9] ΕΕ L 76, 23.3.1992, σ. 1. Οδηγία που τροποποιήθηκε τελευταία από την οδηγία 96/99/ΕΚ (ΕΕ L 8, 11.1.1997, σ. 12).

(2) Η Φινλανδία θα θεσπίσει μέτρα προκειμένου να διασφαλίσει ότι οι εισαγωγές μπύρας από τρίτες χώρες δεν τυγχάνουν ευνοϊκότερων όρων από τις αγορές από άλλα κράτη μέλη.

(3) Το άρθρο 45 του κανονισμού (EΟΚ) αριθ. 918/83 του Συμβουλίου της 28ης Μαρτίου 1983 για τη θέσπιση του κοινοτικού καθεστώτος ατελειών [10], προβλέπει ότι παρέχεται τελωνειακή ατέλεια για τα εμπορεύματα που περιέχονται στις αποσκευές των προερχομένων από τρίτες χώρες ταξιδιωτών, εφόσον πρόκειται για εισαγωγές χωρίς εμπορικό χαρακτήρα.

[10] ΕΕ L 105, 23.4.1983, σ. 1, όπως τροποποιήθηκε τελευταία από τον κανονισμό (EΚ) αριθ. 355/94, (ΕΕ L 46, 18.2.1994, σ. 5).

(4) Σύμφωνα με το άρθρο 47 του κανονισμού (ΕΟΚ) αριθ. 918/83, η συνολική αξία της μπύρας που γίνεται δεκτή ατελώς κατά την εισαγωγή δεν μπορεί να υπερβαίνει τα 175 ευρώ ανά ταξιδιώτη. Σύμφωνα με το δεύτερο εδάφιο του άρθρου 47, τα κράτη μέλη μπορούν να περιορίσουν το ποσό αυτό σε 90 ευρώ για ταξιδιώτες κάτω των 15 ετών.

(5) Η Φινλανδία ζήτησε παρέκκλιση από αυτές τις τιμές και τη δυνατότητα εφαρμογής ποσοτικού περιορισμού στις ατελείς εισαγωγές μπύρας από τρίτες χώρες.

(6) Το ανώτατο όριο τουλάχιστον 6 λίτρων μπύρας θεωρείται ενδεδειγμένο, λαμβανομένης υπόψη της γεωγραφικής θέσης της Φινλανδίας και των οικονομικών δυσχερειών των Φινλανδών εμπόρων λιανικής που ευρίσκονται στις παραμεθόριες περιοχές, καθώς και του σημαντικού διαφυγόντος κέρδους που προκαλούν οι αυξημένες ατελείς εισαγωγές μπύρας από τρίτες χώρες,

(7) Είναι απαραίτητο να τεθεί χρονικός περιορισμός για την παρέκκλιση αυτή, προκειμένου να διασφαλιστεί η ίση μεταχείριση των ταξιδιωτών σε όλη την Κοινότητα μετά από μία μεταβατική περίοδο.

(8) Η παρέκκλιση αυτή θα πρέπει να διατηρηθεί δύο έτη περισσότερο από τον περιορισμό για την μπύρα που εισάγεται στη Φινλανδία από άλλα κράτη μέλη, προκειμένου να μπορέσει το φινλανδικό λιανικό εμπόριο να προσαρμοστεί στη νέα κατάσταση.

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

’ρθρο 1

Παρεμβάλλεται το ακόλουθο άρθρο 47β στο κανονισμό (ΕΟΚ) αριθ. 918/83:

"’ρθρο 47β

Κατά παρέκκλιση από τις τιμές που καθορίζονται στο άρθρο 47, επιτρέπεται στη Φινλανδία, έως τις 31 Δεκεμβρίου 2005, να εφαρμόζει ποσοτικό περιορισμό τουλάχιστον 6 λίτρων για τις ατελείς εισαγωγές μπύρας."

’ρθρο 2

Ο παρών κανονισμός αρχίζει να ισχύει την 1η Απριλίου 2000.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες,

Για το Συμβούλιο

Ο Πρόεδρος